[{"text_idx": "#000002", "text": "Dadorchuddir plac glas Dydd Iau 19 Tachwedd ar y ty\u0302 ble bu Saunders Lewis yn byw ym Mhenarth er mwyn nodi 30 mlynedd ers iddo farw."}, {"text_idx": "#000003", "text": "Trefnir yr achlysur gan gangen leol Plaid Cymru ynghyd a\u0302 Chymdeithas Hanes yn Blaid gyda chefnogaeth perchennog presennol y ty\u0302 ers marwolaeth Mr Lewis ac sydd wedi cadw rhai o\u2019r celfi yn ei hen stydi."}, {"text_idx": "#000004", "text": "Caiff y plac glas coffa ei ddadorchuddio gan gyn-Lywydd y Blaid Dafydd Wigley mewn seremoni yn y ty\u0302 brynhawn Dydd Iau, 19 Tachwedd. Bydd yr Arglwydd Wigley, cyn-Aelod Seneddol a chyn-Aelod Cynulliad a fu hefyd yn cludo\u2019r arch yn angladd Mr Lewis, hefyd yn traddodi darlith ar fywyd a gwaddol ei fywyd gyda\u2019r nos yn Ysgol Gynradd Evenlode, Penarth."}, {"text_idx": "#000005", "text": "Bu Mr Lewis yn bresennol yn y cyfarfod yn Bedwas Place, Penarth, yn 1924 a arweiniodd at ffurfio Plaid Genedlaethol Cymru y flwyddyn ganlynol. Bu\u2019n un o sefydlwyr y Blaid a\u2019i Llywydd. Yn ogystal a\u0302 bod yn weithgar yn wleidyddol, fe\u2019i gydnabyddir yn gyffredinol hefyd i fod yn un o ffigurau llenyddol amlycaf Cymru\u2019r ugeinfed ganrif. Yr oedd yn dramodydd, yn fardd, yn hanesydd ac yn feirniad llenyddol."}, {"text_idx": "#000009", "text": "A hithau\u2019n 30 mlynedd ers marwolaeth Saunders Lewis mae Cangen De Caerdydd a Phenarth wedi trefnu digwyddiadau i gofio ei fywyd a\u2019i gyfraniad dros ei wlad."}, {"text_idx": "#000010", "text": "Ar 19eg o Dachwedd am 2yh bydd plac glas yn cael ei ddadorchuddio ar ei hen gartref ym Mhenarth."}, {"text_idx": "#000012", "text": "Ni ellir goramcangyfrif cyfraniad Saunders Lewis i\u2019r Gymru sydd ohoni a rhaid cofio a dathlu\u2019r cyfraniad hwn."}, {"text_idx": "#000013", "text": "Mae\u2019r flwyddyn 2015 yn marcio 30 mlynedd ers ei farwolaeth ac rydym ni, Cangen Plaid Cymru Penarth a grw\u0302p Hanes Plaid Cymru wrth ein boddau i gynnal digwyddiad dwy ran i gofio\u2019r dyn a\u2019i fywyd."}, {"text_idx": "#000014", "text": "Ar ddydd Iau, 19 Tachwedd am 2yp, bydd yr Arglwydd Dafydd Wigley yn dadorchuddio plac glas coffa a fydd yn osodedig ar hen dy\u0302 Saunders yn Heol Westbourne. Mae\u2019r perchenogion presennol yn byw yno ers marw Saunders ac wedi cadw rhywfaint o ddodrefn yn ei astudfa. Rydym yn ddiolchgar iawn am eu cefnogaeth gyda\u2019r achlysur hwn."}, {"text_idx": "#000016", "text": "Rhwng 7yh-9yh bydd y prif ddigwyddiad yn cymryd lle yn Ysgol Gynradd Evenlode, Penarth CF64 3PD. Bydd Yr Arglwydd Wigley \u2013 cydoeswr i Lewis a chludwr yn ei angladd \u2013 yn traddodi darlith gyfareddol a mewnweledol ar fywyd ac etifeddiaeth Saunders Lewis."}, {"text_idx": "#000017", "text": "Mae hon yn addo bod yn noson ddiddorol a difyr na ddylid ei cholli."}]